ചിറക്കടവ്, ചെങ്ങന്നൂര് ക്ഷേത്രങ്ങളില് നെയ്യാട്ട് ചിറക്കടവ്: ചിറക്കടവ് ദേശത്തിന്റെ അധികാരം ചെങ്ങന്നൂര് വഞ്ഞിപ്പുഴ രാജവംശത്തിനുണ്ടായിരുന്ന കാലം മുതല് ചെങ്ങന്നൂര്, ചിറക്കടവ് ക്ഷേത്രങ്ങളില് തുലാംസംക്രമത്തിന് തുടരുന്ന നെയ്യാട്ട് എന്ന ആചാരം 17ന് നടത്തും. ഉച്ചയ്ക്ക് 1.10നുള്ളിലാണ് നെയ്യഭിഷേകം. ചിറക്കടവ് ക്ഷേത്രത്തില് ഭക്തര് സമര്പ്പിക്കുന്ന നെയ്യില് ഒരുവിഹിതം ചെങ്ങന്നൂര് ക്ഷേത്രത്തില് എത്തിച്ച് അഭിഷേകം നടത്തുമ്ബോള് അതേ മുഹൂര്ത്തത്തില് ചിറക്കടവ് മഹാദേവനും അഭിഷേകം നടത്തും. ചിറക്കടവ് ക്ഷേത്രത്തില് ഭക്തര് സമര്പ്പിക്കുന്ന നെയ്യാണ് ഇരുക്ഷേത്രങ്ങളിലെയും നെയ്യാട്ടിന് ഉപയോഗിക്കുന്നത്. നെയ്യ് ഘോഷയാത്രയായി 17ന് രാവിലെ ഒന്പതിന് ചിറക്കടവ് മഹാദേവ ക്ഷേത്രത്തില് നിന്ന് പുറപ്പെടും. മേല്ശാന്തി പെരുന്നാട്ടില്ലം വിനോദ് നമ്ബൂതിരി പൂജിച്ച നെയ്യ് ദേവസ്വം സബ് ഗ്രൂപ്പ് ഓഫീസര് ഉഷാറാണിക്കും മഹാദേവ സേവാസംഘം ഭാരവാഹികള്ക്കും കൈമാറും. ചെങ്ങന്നൂര് ക്ഷേത്രത്തില് തന്ത്രി കണ്ഠര് മോഹനര് നെയ്യ് ഏറ്റുവാങ്ങും. ചെങ്ങന്നൂര് ക്ഷേത്രത്തില് നെയ്യ് സമര്പ്പണത്തിനൊപ്പം ഓരോ പറ അവല്, മലര്, ശര്ക്കര, ഉണക്കലരി എന്നിവയും കദളിക്കുലയും ദേവീദേവന്മാര്ക്ക് പട്ടുടയാടകളും സമര്പ്പിക്കും.